(তিন) পুরো বিষয়টিকে ঠিক কোন্ আঙ্গিক থেকে ছাত্র-ছাত্রীরা জানছেন সেটাও গুরুত্বপূর্ণ। এই প্রতিযোগিতাগুলোর ধরণই এমন যে অংশগ্রহনকারী ছাত্র-ছাত্রীরা মূলত বিভিন্ন আন্তর্জাতিক ট্রাইবুনালে আন্তর্জাতিক অপরাধ আইনের স্থির করা ধারণাগুলোর আলোকেই বিষয়গুলো জানছেন। কোনো ধরণের জ্ঞানার্জনেই সমস্যা নেই, কিন্তু আমাদের দেশীয় আইনে চালিত দেশীয় ট্রাইবুনালকে বুঝতে আন্তর্জাতিক অপরাধ আইনকেও আমাদের দেশীয় পরিপ্রেক্ষিত থেকে পাঠের এবং অনুধাবনের প্রয়োজন রয়েছে। কারণ, যেটা বোঝা সবচেয়ে বেশী জরুরী তা হল – অতীতের বিভিন্ন আন্তর্জাতিক পর্যায়ের ট্রাইবুনালে কি বলা হয়েছে বা হয়নি তার চেয়েও বেশী জরুরী এটা বোঝা যে – আমাদের দেশীয় আইনে দেশীয় ট্রাইবুনালে বিচারের সময় আসলে ঠিক কতটুকু গ্রহণ করা হবে, বা হবে না বা হওয়া উচিত;